User:Assamhindi

काति बिहु... असम भारत के पूर्वोत्तर में स्थित एक राज्य हैं जो अपने संस्कृति के लिए विश्व प्रसिद्ध हैं। कृषि प्रधान राज्य होने के कारण यहा के विविध त्योहार भी कृषि से जुडा हुआ हैं। प्रसिद्ध त्योहार के रुप में बडें उल्लास के साथ बिहू मनाया जाता हैं। बिहू एक बर्ष में तीन बार अलग अलग तरिके से मनाया जाता हैं जो निम्न नामो से प्रचलित हैः 1.बहाग बिहु(जो वैशाख महीने में मनाया जाता हैं) 2.काति बिहु(जो कार्तिक महीने में मनाया जाता हैं) 3.माघ बिहु(जो माघ महीने में मनाया जाता हैं) असमिया पंचांग के अनुसार आश्विन महीने की अंतिम तारिख को पुरे असम में बडें उत्साह के साथ काति बिहु मनाया जाता हैं। यह त्योहार बाकि दो बिहु की तरह उतना उल्लासित तो नहीं हैं पर फिर भी अपने में समाये हुए हैं एक समृद्ध परंपरा की अनुभूति। आश्विन महीने से ही असम के पठारो में लहलहाते धान दिखाई देने लगते हैं। चारो और फैले हरियाली को देखकर ऐसा अनुभव होने लगता हैं कि मानो लक्ष्मी देवी गर्भवती हैं। इस बिहु पर असमिया घरो के आंगन में तुलसी की बृक्ष लगाई जाती हैं और श्याम वेला में सभी लोग तुलसी के पास एकत्रित होकर खेत में हरे भरे शस्य के लिये प्रार्थना करते हैं। लोक-प्रार्थना गायन के बाद प्रसाद वितरण होता हैं और गावँ के सभी लोग एक साथ औ हरि औ राम का नाम उच्चारण कर परिवार की समृद्धि के लिए प्रार्थना करते हैं। उरुका(बिहु के पहले दिन)बहु बैटीऔ के द्वारा सुबह जल्दी उठकर आंगन को गाय के गोबर से पोछा जाता हैं और बडें ही सुन्दर तरिके से तुलसी बृक्ष के चारो और को सजाया जाता हैं। श्याम वेला में किशानो द्वारा खेतो पर भी दीप लगाकर खेतो को कीत पतंगो से बचाने के लिए लक्ष्मी माँ से प्रार्थना करता हैं। केवल असमिया समाज ही नहीं वरन असम के सभी समुदायो द्वारा इस दिवस में लक्ष्मी माँ को पूजा जाता हैं। लोक में यह कहानी प्रचलित है कि शंखचूर नामक एक ऋषि अपने पत्नी बिरिन्दा देवी के साथ जंगल में रहते थे। देवी बिरिन्दा अत्यन्त खुबसूरत होने के कारण विष्णु द्वारा उनके सतीत्व का हरन किया गया, जिस कारण देवी तुलसी रुप ग्रहण कर शिव के जटा में वास करने लगे। और भगवान विष्णु को यह शाप मिला कि तुलसी बिना तुम्हारा पुजा हमेसा अधुरी रहेगी। मृत्यु लोक में बिरिन्दा देवी तुलसी बनकर जन्मे। इसी कारण माँ तुलसी इस पर्व में पुजा जाता हैं। खेतो में लहलहाते धानो के बिज अनेक द्विप्तमान प्रकाश रूपी दीया चारो और के परिवेश को आनन्दमय बना देती हैं। तुलसी को पुजने का यह भी एक कारण है कि लक्ष्मी माँ की एक और नाम है तुलसी। घर में धान कम होने के कारण इस बिहु का और एक नाम है कंगाली, और इसी हेतु इस बिहु को बडे ही साधारण तरिके से मनाया जाता हैं। वर्तमान समाज में पूंजी का प्रभाव बडने के कारण समाज कृषि प्रधान से जिविका प्रधान बनता जा रहा हैं और यही कारण है कि धीरे धीरे असमिया समाज में बिहु का महत्व कम हो रहा हैं। हमें अपनी संस्कृति को संमृद्धशाली बनाने के लिये आगे आना पडेंगा।

माधूर्य कमल हाजरिका( एम.ए हिन्दी) माजूली,असम